section_heading: Testiranja
paragraph_text: Vettel je odvozio najbrže vrijeme prvoga dana drugoga testa, a ukupno je odvozio čak 171 krug, najviše od svih vozača. Vettel je na medium gumama u jutarnjem dijelu odvozio 1.20.398 koje je ostalo najbolje vrijeme dana, a Bottas je bio drugi najbrži na soft gumama s dvije desetinke zaostatka.<ref> Vettel najbrži na prvom danu drugoga testa MAXF1 Objavljeno 6. ožujka 2018. Pristupljeno 6. ožujka 2018. Ricciardo je šestog dana na najmekšim hypersoft gumama odvozio 1:18.047, sekundu brže od pole positiona 2017. i tri i pol desetinke brže od Hamiltona u Mercedesu na korak tvrđim ultrasoft gumama.<ref> Ricciardo postavio najbolje vrijeme testiranja MAXF1 Objavljeno 7. ožujka 2018. Pristupljeno 8. ožujka 2018. Ferrari do sedmog dana nije koristio najmekše komponente guma, ali Vettel je u jutarnjem dijelu isprobao supersoft i hypersoft i nekoliko puta rušio rekord staze. Najbrže vrijeme 1:17.182 postavio je na hypersoftu. Sve momčadi osim Red Bulla i Mercedesa su sedmog dana popravile svoja najbolja vremena, dok su te dvije momčadi bile usredotočene na duže dionice i tvrđe komponente guma.<ref>Vettel ostao najbrži na trećem danu drugoga testa MAXF1 Objavljeno 8. ožujka 2018. Pristupljeno 8. ožujka 2018. Kimi Räikkönen odvozio je drugo najbrže vrijeme testiranja i najbrže vrijeme posljednjega dana na hypersoft gumama. Alonso je bio odvozio tek sedam krugova prije nego što je njegov McLaren ponovno stao na stazi, a nakon promjene motora, Španjolac je odvozio drugo najbrže vrijeme sa samo pola sekunde zaostatka.<ref> Raikkonen najbrži na posljednjem danu MAXF1 Objavljeno 9. ožujka 2018. Pristupljeno 9. ožujka 2018.